
ŠAKIŲ RAJONO SAVIVALDYBĖS  TARYBA

SPRENDIMAS

Dėl  priešmokyklinio - ikimokyklinio ugdymo grupės Slavikų pagrindinėje mokykloje  steigimo ir  rajono savivaldybės valdybos 2001 m. birželio 14 d. sprendimo Nr. 130 dalinio pakeitimo
2011 m. liepos 28 d. Nr. T-144
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin.,1994 , Nr.55-1049; 2008, Nr.113-4290) 16 str. 4 d. 18 str. 1 d., rajono savivaldybės tarybos 2010 m. vasario 25 d. sprendimo Nr.T-42 „Dėl ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo“ 6.8 p. bei atsižvelgdama į Slavikų pagrindinės mokyklos direktoriaus 2011 m. birželio 11 d. prašymą Nr. S-268, n u s p r e n d ž i a:


1. Steigti nuo 2011 m. rugsėjo 1 d. Slavikų pagrindinėje mokykloje priešmokyklinio-ikimokyklinio ugdymo grupę, darbą pradedant  8.00 val.  ir baigiant 14.00 val.

2. Iš dalies pakeisti rajono savivaldybės valdybos 2001 m. birželio 14 d. sprendimą Nr. 130  „Dėl priešmokyklinio ugdymo klasių steigimo Kidulių, Paluobių, Slavikų dešimtmetėse, Lekėčių vidurinėje, Prancų pradinėje mokyklose ir Panovių vaikų darželyje“ pavadinime ir nusprendžiamojoje dalyje išbraukiant žodžius „Slavikų“.

